ยำตำรวจหั่นดอกไม้และกระบอง 18/03/61
โอม อมฤต เข้าเวรคอลัมน์ ยำตำรวจ ฉบับวันอาทิตย์ ที่ 18 มี.ค.2561,พล.ต.อ.จักรทิพย์ ชัยจินดา ผบ.ตร. มั่นใจการทำงานของ พล.ต.อ.ศรีวราห์ รังสิพราหมณกุล รอง ผบ.ตร. ยืนยันให้เป็นหัวหน้าพนักงานสอบสวนคดีล่า เสือดำ เหมือนเดิมไม่เปลี่ยนแปลง แม้กลุ่มโซเชียลกดดันหนักหน่วงขนาดไหนก็ตาม,ถือว่าคดีนี้ เดิมพันสูงส่ง รองศรี ทุ่มสุดตัวจี้คดีทุกขุมขนส่งให้อัยการ แจ้งข้อหา นายเปรมชัย กรรณสูต กับพวกถึง 9 ข้อหา พร้อมพยานหลักฐานนิติวิทยาศาสตร์ครบถ้วน ใครจะว่าเป็นมวยล้ม เอื้อประโยชน์ให้ผู้ต้องหาอย่างไรก็ไม่สน กัดฟันเดินหน้า ทำให้ เห็นชัดเจนว่า กฎหมายบ้านเมืองต้องศักดิ์สิทธิ์,ขบวนการหวยเล่นทำเอาปวดเศียรไปตามๆกัน พล.ต.ท.ฐิติราช หนองหารพิทักษ์ ผบช.ก. ยืนแถวหน้าฟาดฟันกลุ่มแก๊งหวย 30 ล้านบาท ทั้งขู่ทั้งปลอบว่าผิดข้อกฎหมายแต่ความไม่รู้ทำให้กลุ่มกองเชียร์ติดร่างแหยืนยันนอนยันคำให้การอยู่เช่นนั้นก็ต้องตกเป็นผู้ต้องหาอีกหลายคน,โอม อมฤต มองคดีมาหลายเดือนรู้ว่าใบสลากกินแบ่งรัฐบาลไม่เหมือนทรัพย์สินอื่นๆ เขียนไว้ชัดแจ้งหลังสลากว่า เงินรางวัลจะจ่ายแก่ผู้ถือสลากฉบับที่ถูกรางวัลนำมาขอรับ กระบวนการอื่นต้องไปพิสูจน์ฟ้องร้องกันเอง ดังนั้น ใครที่จะเข้าไปเกี่ยวต้องระวังไว้,โผตำรวจค้างปีคลอดแล้ว ระดับ ผกก.-รอง ผบก.พันกว่าตำแหน่งออกหมดสิ้น พวกอาวุโส 33 เปอร์เซ็นต์ได้อานิสงส์ แต่พวก เหินหาว รุ่นกระทงได้ดิบได้ดีเป็น ผกก.โรงพักเกรดเอ หลายคน ยุคใครยุคมันเขาว่า สมบัติผลัดกันชม,แต่ตำรวจยุคใหม่ยุคโลกโซเชียลคงใช้ไม่ได้ทั้งหมด ใครห่วย ใครไม่ทำงาน ใครมักมากเงินนอกระบบอบายมุข มีหวังติดคุกติดตะราง ม.157 คอยท่าพวกท่านอยู่ ส่วนโผระดับรอง ผกก.-สว.ทยอยออกแล้ว,ผู้บังคับบัญชาน่าจะโดนด้วย กรณี ผอ.กองปราบปรามการทุจริตในภาครัฐ 5 ป.ป.ท.จับกุม ส.ต.ต.เฉลิมชัย ยอดแก้ว ผบ.หมู่งานควบคุมจราจรวิภาวดี กก.2 บก.จร. ขณะรับเงิน 1 หมื่นบาทจากนายหนึ่งอายุ 16 ปี เจ้าของรถ จยย.ที่ถูกยึด คาป้อมจราจรแยกสุทธิสาร เจ้าทุกข์ว่ายังมีตำรวจจราจรร่วมแจมอีกคนแต่ไหวทันไม่โดนจับ ตีกินเช่นนี้ยังมีให้เห็นเรื่อยๆ ตราบใดผู้บังคับบัญชาปล่อยปละละเลย,สน.มีนบุรี ไร้ฝีมือหรือไง ปล่อยให้คดี นายศุภฤกษ์ อิ่มไพร อายุ 37 ปี ถูกกลุ่มวัยรุ่นทำร้ายจนบาดเจ็บสาหัสตาซ้ายบอด เหตุเกิดตั้งแต่วันที่ 2 ธ.ค.2560 จนป่านนี้คดีความ ไม่คืบหน้า จับคนร้ายได้แค่รายเดียว คนอื่นลอยนวลเป็นกลุ่มแก๊งอันธพาลในย่านนั้น พล.ต.ท.ชาญเทพ เสสะเวช ผบช.น.คนเก่ง ช่วยแวะไปดูการทำงานหน่อยครับ,ไอเดียเจ๋งจริงๆ พล.ต.ต.วรพงษ์ ทองไพบูลย์ ผู้บังคับการตำรวจรถไฟ คนขยัน งัดตำราปราบโจรเด็ดขาดนัก รวบแก๊งลักรถ จยย.ได้กว่า 60 คัน แค่ให้ลูกน้องทุกพื้นที่ตามสถานีรถไฟตรวจสอบ จยย.ต้องสงสัยที่นำมาจอดตามสถานีต่างๆหลังพบความผิดปกติโจรมักนำ จยย.ขโมยมาจอดทิ้ง เท่านี้ก็ได้ผล จับได้บานเบอะ เยี่ยมครับ,อำลาราชการแล้ว พ.ต.อ.จำแรง สุดใจ นรต.34 อดีต ผกก.สภ.แม่สอด จ.ตาก ที่ผู้บังคับบัญชาให้ความไว้วางใจ,ทำงานเชื่อมสามัคคีชายแดนไทย-เมียนมามาตลอดหลายปีจนบ้านเมืองสงบสุขเศรษฐกิจมั่นคง แต่ตอนหลังถูกย้ายเป็น ผกก.พะวอ ใกล้ๆกัน นั่งเก้าอี้ไม่ครบขวบปีก็ขอลาออกจากราชการแล้วด้วยปัญหาสุขภาพ ถือเป็นต้นแบบของตำรวจสู้ชีวิตอีกท่านหนึ่งที่ตำรวจรุ่นลูกหลานจดจำ,ขอต้อนรับ พ.ต.อ.สิทธิชัย ศรีโสภาเจริญรัตน์ ข้ามห้วยจากหัวหินลงเป็น ผกก.สน.วังทองหลาง นโยบายแรกห้ามมีค้ามนุษย์เด็ดขาดในพื้นที่ บทเรียนราคาแพงของสีกากีทั้งหลายโลกยุคใหม่ไม่มีใครเอาด้วยแล้ว.,โอม อมฤต
พล.ต.อ.จักรทิพย์ ชัยจินดา ผบ.ตร. มั่นใจการทำงานของ พล.ต.อ.ศรีวราห์ รังสิพราหมณกุล รอง ผบ.ตร. ยืนยันให้เป็นหัวหน้าพนักงานสอบสวนคดีล่า เสือดำ เหมือนเดิมไม่เปลี่ยนแปลง
จักรทิพย์ ชัยจินดา,ยำตำรวจ,โอม อมฤต,ศรีวราห์ รังสิพราหมณกุล,เปรมชัย กรรณสูต